**Felnőttképzési jogviszonyban elérhető ágazatok,szakmák**

|  |  |  |
| --- | --- | --- |
| **Ágazat** | **Szakmajegyzék száma** | **Szakmák** |
| Turizmus-vendéglátás | 4 101 323 05 | szakács |
| Építőipar | 4 073 206 08 | kőműves |
|  | 4 073 206 05 | Festő,mázoló, tapétázó |
| Szépészet | 5 101 221 01 | Fodrász |

**Turizmus-vendéglátás ágazat:** Szakmajegyzék száma:4 101 323 05

**Szakács**

Turizmus-vendéglátás ágazat képzése, amely szakképzettség megszerzésével zárul. A szakács az egyik legrégebbi szakma. A napi szükséglet kielégítésének kiszolgálása mellett kulináris élményt is nyújt a vendégek számára. Szinte minden társadalmi, családi, vallási eseményben szerepe van az étkezésnek, így a főzésnek is, ami a szakács fő tevékenységi köre. A szakács élelmiszerekből ételeket, fogásokat „varázsol” remek ízérzékével és kreativitásával meg persze fűszerekkel, ízesítőkkel. A vendéglátóipar termelési területén, kihelyezett vagy ﬁx éttermi konyhán dolgozó szakember, aki több területen lát el feladatokat, mint például közétkeztetésben, hidegkonyhán, protokoll- vagy a la carte szakácsként.

Azoknak a kreatív fiataloknak ajánljuk, akik szeretnek alkotni. Folyamatos fejlődésre és változatos munkára vágynak. A jó szakács egyénisége felismerhető az általa készített ételben.

**Kőműves** Szakmajegyzék száma: 4 073 206 08

Építőipar ágazat képzése, amely szakképzettség megszerzésével zárul. A kőműves hozza létre az épületek alapjait, legfőbb szerkezeteit, boltíveket és boltozatokat, lépcsőket épít, valamint elvégzi a külső és belső vakolást. Keze nyomán lesz a tervből valóságos szerkezet. Ezt követően előkészíti az épület befejezéséhez szükséges egyéb építőipari burkolási, szerelési, asztalos és festési munkálatokat.

Ajánlott minden ﬁatal számára, aki vágyat érez arra, hogy maradandót alkosson, és ezért akár hajlandó fáradságos munkát végezni. Ajánljuk azoknak a ﬁataloknak, akik ezzel a munkával stabil megélhetést szeretnének biztosítani maguknak. Az építőipar és a kőműves szakma versenyképes lehetőség, hiszen építkezők és építkezések mindig is voltak és lesznek, kőművesekre mindig szükség lesz.

**Festő, mázoló, tapétázó** Szakmajegyzék száma:4 073 206 05

Építőipar ágazat képzése, amely szakképzettség megszerzésével zárul. Festő, mázoló, tapétázó feladata a különféle alapfelületek festése, mázolása, díszítése, megóvása a környezet hatásaival szemben.

A megfelelő bevonatrendszer kiválasztásához elengedhetetlen a szakszerű felületdiagnosztika, majd a felület előkezelése, előkészítése. Tevékenységét a kézi és gépi festési technológiák alkalmazásával önállóan, a munkavédelmi, környezetvédelmi és biztonsági előírások szerint végzi.

Tevékenységével, a festési folyamat alkalmazásán keresztül részt vesz az építőipari technológiai folyamatokban.

Ajánlott minden ﬁatal számára, aki kreatív gondolkodású, jó a kézügyessége és szeret változatos munkakörnyezetben dolgozni.

**Fodrász** Szakmajegyzék száma: 5 101 221 01

Szépészet ágazat képzése, amely érettségivel és technikus szintű szakképzettség megszerzésével zárul. A szakmához tartozó szolgáltatások magukba foglalják, a haj, a fejbőr, az arcszőrzet formázását, tisztítását, ápolását, a különböző hajvágásokat, a vizes és száraz haj formázását, a haj tartós formaváltoztatását, színváltoztatását, alkalmi frizura készítését, tanácsadást. A fodrász szolgáltatást nyújt: nőnek, férﬁnek és gyermeknek egyaránt.

Ajánlott minden fiatal számára, aki szeret emberekkel foglalkozni, mások esztétikus megjelenéséhez hozzájárulni, a változó és folyamatosan fejlődő termékek, eszközök segítségével a divatot ismertetni, ajánlani, irányítani.